stanford-oval/wikipedia huggingface dataset:
I Got You Babe
הגרסה של שר עם ביוויס ובאטהד > רקע

בשנת 1993 הקליטה שר גרסת כיסוי ל-"I Got You Babe" עם דמויות האנימציה האמריקאיות ביוויס ובאטהד. השיר היה הסינגל הראשון מתוך The Beavis and Butt-Head Experience, אלבום אוסף קומי שיצא בשנת 1993 על ידי גפן רקורדס. האלבום הפך לאחד מאלבומי הקומדיה הנמכרים ביותר אי פעם; עם מכירות רשמיות של מעל 1,610,000 יחידות ומעמד של פלטינה כפול על ידי ה-RIAA בארצות הברית. הסינגל לטופ 40 בבריטניה, בלגיה ושוודיה, וכן לעשירייה הפותחת בהולנד.
הגרסה של שר עם ביוויס ובאטהד > קליפ

קליפ קומי-פסיכדלי הופק לשיר, שזכה לחשיפה גדולה ב-MTV. הוא הציג את שר עם ביוויס ובאטהד בעולם אנימציה וירטואלי. בקליפ צמד החברים המונפשים מתייחסים לבעלה לשעבר של שר, בונו, במילים פוגעניות ומזלזלות, תיאורים אליהם שר מסכימה. הוא הוצב במקום החמישי ברשימת "50 הרגעים המצחיקים הגדולים ביותר במוזיקה" שהכין ערוץ VH1 בשנת 2004.
הערות שוליים

↑  Whitburn, Joel (2004). Top R&B/Hip-Hop Singles: 1942-2004. Record Research. p. 539.
↑  Rothman, Michael. "Cher Reflects on 'I Got You Babe' 50 Years Later The icon reveals how the Sonny & Cher hit got made". abc News. נבדק ב-10 בדצמבר 2019. {{cite news}}:  (עזרה)
↑  Locker, Mellisa. "Cher Didn't Think 'I Got You Babe' Would Be a Hit". Time. נבדק ב-10 בדצמבר 2019. {{cite news}}:  (עזרה)
↑  "Harold Battiste Musician Mentor and Arranger Dies at 83". הניו יורק טיימס. נבדק ב-29 בספטמבר 2016. {{cite news}}:  (עזרה)
↑  Hartman, Kent (2012). The Wrecking Crew. St. Martin's Griffin. pp. 261–263. ISBN 978-1-250-03046-7.
↑  "Spotlight Singles" (PDF). Billboard. 26 ביוני 1965. p. 43. נבדק ב-2021-03-12. {{cite news}}:  (עזרה)
↑  Ruhlmann, William. "I Got You Babe - Sonny & Cher - Listen, Appearances, Song Review - AllMusic". AllMusic.
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  "Sonny & Cher Boost Ratings". The New Mexican. Santa Fe, New Mexico. November 29, 1987, p. 35, accessed through NewspaperARCHIVE.com on March 13, 2009.
↑  "Sonny and Cher Reunited on David Letterman Show." Aiken Standard. Aiken, South Carolina. November 15, 1987. p. 3. accessed through NewspaperARCHIVE.com on March 13, 2009.
↑   I Got You Babe, סרטון  באתר יוטיוב
↑  "The R.E.M. Timeline". Members.iinet.net.au. אורכב מ-המקור ב-21 במאי 2011. נבדק ב-7 באוקטובר 2010. {{cite web}}:  (עזרה)
↑  Entertainment Tonight, February 15, 2002
↑  "Cher & James Corden Updated The Lyrics Of Her Song I've Got You Babe The Late Late Show host even dressed like Cher for their duet of I've Got You Bae". CBS. נבדק ב-10 בדצמבר 2019. {{cite news}}:  (עזרה)
↑  Dawn, Randee. "Watch Cher and James Corden sing 'I Got You Babe' — with a twist". Today. נבדק ב-10 בדצמבר 2019. {{cite news}}:  (עזרה)
↑  Reed, Ryan. "Watch Cher, James Corden Sing About Tinder on 'I Got You Bae' 'Late Late Show' host dresses as Cher for goofy "I Got You Babe" parody". Rollingstone. נבדק ב-10 בדצמבר 2019. {{cite web}}:  (עזרה)
↑  "Weird Al Finally Gets First No. 1 Album with Mandatory Fun". pastemagazine.com.
↑  "Best Selling Comedy Albums - Billboard". Billboard.
| --- | --- |
בקרת זהויות :  MusicBrainz work: 631a840b-efdf-353c-b9a2-bd53b6e5684d 
סוני ושר מופיעים עם השיר, 1966
Legacoop

| --- | --- |

 נתונים כלליים
 סוג:  קואופרטיב
 תקופת הפעילות:  1886–הווה (כ־138 שנים)
 מיקום המטה:  רומא 
  
 www.legacoop.coop
 
לגה-קואופ (Legacoop) הוא הארגון הקואופרטיבי הוותיק ביותר[דרוש מקור] באיטליה. הוא ארגון גג של כ 15,000 קואופרטיבים בתחומים שונים וחברים בו מעל 7 מיליון בני אדם. הארגון מקדם את התפתחות הקואופרציה, שיתוף, פיתוח כלכלי וסולידריות בקרב 'קואופרטיבים חברים' והפצת עקרונות הקואופרציה. הוא פעיל בכל האזורים והמגזרים באיטליה. הארגון מייצג את הקואופרטיבים החברים וקובע אסטרטגיה מול הממשל והפרלמנט. הקואופרטיב פועל גם בקרב הרשויות אזוריות. הארגון מעודד יוזמות לקידום ופיתוח פרויקטים נוספים ומקיים קשרים בינלאומיים.
היסטוריה

הארגון נוסד בשנת 1886. ההיסטוריה של הארגון כוללת משברים ופילוגים בתקופות קשות, אך לאחר התאוששות הארגון החל לפתח קואופרטיבים חברתיים - לעזרה עצמית של מוגבלים, בצד פיתוח עסקים קואופרטיביים חדשים.
פעילות > פעילות סקטוריאלית

קרן משותפת - השקעה בפיתוח וביזמות, תמיכה בקואופרטיבים חברתיים ועסקיים.
בנייה (קו-האוזינג) - 3,000 קואופרטיבים ב-300,000 אתרים, 40,000 חברים - פרויקטים לזוגות צעירים (מכירה/השכרה), לקשישים, מהגרים, סטודנטים. בנייה אקולוגית, רגישות לסביבה.
קואופרטיב צרכנות - יוזמה של התנועה הקואופרטיבית בשנת 1973 לשמירה על הצרכנים, על הסביבה ועל הסולידריות החברתית. שילוב של הצלחה עסקית בשוק תחרותי עם שקיפות ופתיחות, שמירה על ערכים, השתתפות דמוקרטית, איכות, מחיר נמוך אפשרי, תעסוקה, ביטחון לצרכן.
רשת הפצה קמעונאית (לרבות מזון) – 1973, היפרים וסופרמרקטים בגדלים שונים, המשווקים את מוצרי הקואופרטיבים. בשת"פ עם צרפת ועם תאגידים אירופיים.
סקטור הייצור - מפעלי תעשייה, חומרי בנייה, תכנון, עיצוב.
קואופרטיבים של שירותים ותיירות - 1990.
חקלאות, אגרו-מזון ופיתוח אזורים כפריים 1957. שמירה על איכות המוצרים, חיבור לקואופרטיבים חקלאיים באירופה. מספקים עבודה למוגבלים ושומרים על איכות הסביבה.
קואופרטיבים לדיג. (בנוי על ברית היסטורית של סקטור הדיג) פיתוח תיירות דיג.
קואופרטיבים של תקשורת - עיתונאים, מו"לים. כולל הוצאות לאור, חנויות ספרים, הדפסה, פרסום, שירותים למדיה, עלונים, סרטים, וידאו. סיוע לעיתונות ללא רווח. תמיכה בחופש מידע, הזדמנות שווה, טיפוח הדמוקרטיה.
פדרציה להדדיות (שותפות) וולונטרית ולעזרה הדדית בתחומי: בריאות, נופש תרבות. ביטוח בריאות במחיר מוזל לחברי הקואופרטיבים, מרפאות מומחים, מרפאות שיניים וכיוצא בזה.
הערות שוליים

↑  Legacoop | Cooperatives in Development, coopseurope.coop (באנגלית)
↑  Area Studi Legacoop | (באנגלית בריטית)
| --- | --- |
בקרת זהויות :  NLI: 987007580968205171  BnF: cb118703824 (data)  CiNii: DA14360605  GND: 1087399424  ISNI: 0000 0001 2206 8194  LCCN: n79058402  SUDOC: 026459329  VIAF: 153070893   WorldCat (עם VIAF): 153070893
Age of Empires III

| --- | --- |

 כללי
 תאריך הוצאה:  2005
 סוגה:  אסטרטגיה בזמן אמת
 פיתוח:  Ensemble Studios
 הוצאה לאור:  Microsoft Studios 
 ארץ מקור:  ארצות הברית 
 שפות:  אנגלית, איטלקית, גרמנית, צרפתית, ספרדית 
 הפצה:  מיקרוסופט
 סדרה:  Age of Empires
 דרישות תוכנה
 מצבי משחק:  שחקן יחיד, מרובה משתתפים
 דירוג:  ESRB: T (Teen)
 פלטפורמות:  Microsoft Windows XP ,Mac OS X
 המשחק הקודם:  Age of Empires II: The Age of Kings
 המשחק הבא:  Age of Empires IV
 www.ageofempires3.com
 
Age of Empires III הוא משחק מחשב מסוגת אסטרטגיה בזמן אמת שיצא לשוק באוקטובר 2005. המשחק הוא המשך לסדרת משחקי האסטרטגיה המצליחה Age of Empires מבית מיקרוסופט.
המשחק בעל גרפיקת תלת-ממד ומתרחש בין השנים 1492 ו-1850, העידן בו יושבה יבשת אמריקה על ידי עמי אירופה.
למשחק יצאו שתי חבילות הרחבה. הראשונה, "Age of Empires III: The WarChiefs", יצאה ב-17 באוקטובר 2006 ומאפשרת לשחק בצד האינדיאנים. חבילת ההרחבה השנייה, "Age of Empires III: The Asian Dynasties", יצאה ב-23 באוקטובר 2007 ומוסיפה למשחק ציוויליזציות אסייתיות.
משחקיות > ארצות

במשחק הרגיל (ללא התוספות) יכול השחקן לשחק את אחת מ-8 המעצמות באירופה בעת החדשה (בחידוש למשחק, נוספה המעצמה השוודית והחל מ-13 באפריל גם ארצות הברית):
| מדינה | מנהיג | עיר אם |
| --- | --- | --- |
| צרפת | נפוליאון בונפרטה | פריז |
| בריטניה | המלכה אליזבת | לונדון |
| ספרד | המלכה איסבלה | סביליה |
| פורטוגל | הנרי הנווט | ליסבון |
| הולנד | מוריס מנסאו | אמסטרדם |
| גרמניה | פרידריך הגדול | ברלין |
| רוסיה | איוואן האיום | סט. פטרסבורג |
| האימפריה העות'מאנית | סולימאן המפואר | איסטנבול |
| שוודיה | גוסטבוס אדולפוס | סטוקהולם |
| ארצות הברית (ניתן לשחק בצוויליזציה זו החל מ-13 באפריל 2021 לאחר השלמת סדרת משימות בחידוש למשחק או על ידי קנייה שלה) | ג'ורג' וושינגטון | וושינגטון די סי |
| מקסיקו (ניתן לשחק בצוויליזציה זו החל מ-1 בדצמבר 2021 לאחר קנייה שלה) | מיגל הידלגו | מקסיקו סיטי |
בגרסת ההרחבה "The WarChiefs" נוספו 3 עמים אינדיאנים (צוויליזציית האינקה נוספה בחידוש למשחק):
| עם | מנהיג | עיר אם |
| --- | --- | --- |
| האצטקים | קואוטמוק | טנוצ'טיטלאן |
| האירוקוי (נקראים הו-דה-נו-סאוני בחידוש למשחק) | היאוואטה | קאונאוואגה |
| הסו ( נקראים לקוטה בחידוש למשחק) | גאל | הונקפאפה |
| אינקה (קיימת רק בחידוש למשחק) | וַאיינה קאפאק | קוסקו |
בגרסת ההרחבה "The Asian Dynasties" נוספו 3 מדינות אסייתיות:
| מדינה | מנהיג | עיר אם |
| --- | --- | --- |
| סין | קאנגשי | בייג'ינג |
| יפן | טוקוגאווה | אדו |
| הודו | אכבר | דלהי |
בגרסת ההרחבה לחידוש למשחק "The African Royals" נוספו 2 מדינות אפריקאיות:
| מדינה | מנהיג | עיר אם |
| --- | --- | --- |
| אתיופיה | תאודרוס | גונדר |
| האוסה | המלכה אמינה | קנו |
לכל אחת מהאומות יש תכונות שונות, וכן חיילים מיוחדים משלה. בנוסף נוכחים במשחק שבטי אינדיאנים - ובגרסת ההרחבה "The Asian Dynasties", מנזרי דתות שונות - שמספקים חיילים וטכנולוגיות מיוחדות למושבה שכורתת איתם ברית באמצעות בניית תחנת מסחר (Trading Post) ליד מקום מושבם.
משחקיות > מבנים

ישנם מגוון מבנים במשחק, אשר כל אחד חיוני בדרכו:
מרכז עירוני - דרכו ניתן לייצר מתיישבים, כמו גם ניתן לקרוא לצבא קטן שייגן לזמן מוגבל (יכולת זו היא חד פעמית).
בתים - מעלים את סף ההגבלה לייצור אנשים (Population Limit) בעשר נפשות.
חומה - כלי ההגנה הבסיסי במשחק. בעידן העתיק החומה עשויה מעץ, בעוד שמהעידן הקולוניאלי ניתן לשדרגה לחומה העשויה מאבן. לחומה ניתן להוסיף שער במקום הרצוי.
טחנת קמח - משמשת את המתיישבים לאיסוף של אוכל בכמות בלתי מוגבלת.
מטע (בחידוש שונה השם ל"נכס") - משמש את המתיישבים החל מעידן הביצורים לאיסוף של כסף.
ארסנל - משפר את כוח ההתקפה והגנה של הצבא.
שוק - מקום בו ניתן למכור ולקנות חומרים בעבור זהב. כמו כן משם ניתן לסחור עם בעלי-הברית, ולפתח טכנולוגיות הקשורות למסחר ולאיסוף משאבים.
נמל - מבנה שבו מיוצרים כל כלי השיט כגון: ספינות מלחמה, סירות דיג ועוד.
כנסייה - מייצרים בו כוהנים שיכולים לרפא פצועים.
מבצר - מבנה הגנתי אדיר הפגיע לכלי מצור. המבצר לא יכול להיבנות על ידי מתיישב וצריך להזמינו. המבצר גם מייצר יחידות התקפה לכל תרבות, וניתן לשדרגו בעידן התעשייתי.
עמדה/ עמדת חזית/ עמדה מבוצרת - מגדל הגנה שיכול להגן מפני התקפות. כמות ייצורו מוגבלת וניתן לייצר עד שבעה ממנו. בעוד שהעמדה ועמדת החזית יורים יריות רובה רגילות, העמדה המבוצרת יורה כדורי תותח. למרות זאת, כל העמדות יורות כדורי תותח כנגד ספינות. אצל הצוויליזציות האסייתיות העמדה מוחלפת בטירה, ואצל צוויליזציות אינדיאניות, בביקתת מלחמה שגם משמשת כמחנה צבאי.
קפיטול - מבנה מיוחד שניתן לבנות רק מהעידן האימפריאלי. ממבנה זה ניתן לרכוש טכנולוגיות נוספות ואף לרכוש מרגלים שיחשפו בפני השחקן את חיילי היריב.
מחנה צבאי - מבנה ממנו ניתן לייצר חייל רגליים.
אורווה - ניתן לייצר ממנה את חיל הפרשים.
מבנה לייצור ארטילריה - ממנו ניתן לייצר תותחים, זורקי רימונים ומתאבדים.
מפעל - בדומה למבצר לא ניתן לבנות אותו על ידי מתיישב ויש להזמין אותו דרך עיר האם בעידן התעשייתי. משמש לאיסוף אוטומטי של משאבים ולייצור תותחים כבדים (אצל הבריטים רקטות ואצל הטורקים תותחים עצומים).
קונסוליה (ניתנת לבנייה רק אצל תרבויות אסייתיות) - מבנה ממנו ניתן לקבל מבנים ויחידות מסוימות של צוויליזציות אחרות תמורת ייצוא.
משחקיות > עידנים

המשחק מתנהל במעבר בין עידנים עוקבים של קדמה:
עידן הגילוי - העידן ההתחלתי, מקביל לעידן האבן במשחק הראשון ועידן החושך במשחק השני.
עידן הקולוניאלי - רוב החיילים הרגליים, וחלק גדול מהפרשים, ניתנים לאימון החל מהעידן הזה, יחד עם שיפורים נוספים.
עידן המבצרים - שאר חיל הרגלים וחיל הפרשים, וכן חלק מהארטילריה, ניתנים לאימון החל מעידן זה.
העידן התעשייתי - רוב האפשרויות נפתחות בעידן זה.
העידן האימפריאלי - בגרסאות ההרחבה, במדינות הארופאיות, ניתן לבצע מהפכה במקום זה.
מעבר בין עידנים נעשה אחרי השגת כמות המשאבים הדרושה. במדינות האירופאיות צריך לבחור בין פוליטיקאים שונים לעידן החדש, אשר בתמורה נותנים משאבים ויחידות שונות. בעמים האינדיאנים צריך לבחור בין אחד מתוך חמישה חברי מועצה, אשר יתמוך במשאבים או יחידות, אבל לא ניתן לבחור את אותו חבר מועצה עבור העידן הבא אחריו. במדינות האסיתיות צריך לבחור בין חמישה מבני פלא (Wonders), אשר בניית כל אחד מהם נותנת יכולות מיוחדות.
המפות במשחק על פי רוב מבוססות על מקומות אמיתיים באמריקה - ובגרסת ההרחבה "The Asian Dynasties", גם במזרח הרחוק. שלא כמו במשחק הקודם, השחקן לא יכול לשנות את בעלי בריתו במהלך המשחק, אך בידי השחקן ליצור לפני המשחק מערכת בריתות בין 2, 3 או 4 מדינות כשמתחלקים לצוותים. השחקן יכול לבקש משאבים מבני בריתו או להציע התקפה משותפת, ואף להציע לבעל בריתו לייצר צבא.
קמפיין

מלבד המשחק הרגיל ישנה גם אפשרות לנהל קמפיין, סדרה של משימות הקשורות זו לזו ומגוללות סיפור עלילתי. העלילה במשחק הרגיל ובגרסת ההרחבה "The WarChiefs" מספרת את סיפורה של משפחת בלאק, ובגרסת ההרחבה "The Asian Dynasties" מספרת שלושה סיפורים שונים. בכל אחד ממשימות הקמפיין צבעו של השחקן הוא כחול (פרט למשימה האחרונה ב־WarChiefs).
קמפיין > אש וצל

הקמפיין של חבילת ההרחבה the warchief המנוהל בשתי מערכות המהוות המשך לקמפיין של "דם, קרח ופלדה".
המערכה הראשונה אש מתרחשת מספר שנים לאחר מותו של ג'ון בלאק. נתניאל בלאק, הבן שלו גדל בכפר האירוקוי של אימו ושל דודו קניינקי. בתחילת המערכה, כפר האירוקוי מותקף בידי שבטים שכנים ונתניאל יחד עם קניינקי והצ'יף המקומי יוצאים להציל אותו. לאחר משימה זו נונאהקי, אימו של נתניאל וכפריים מקומיים נחטפים בידי גרמנים המכונים "הסים". נתניאל מגייס את לוחמי השבט שלו ויחד הם יוצאים להציל את אימו והכפריים החטופים. מתגלה כי מי שהיה אחראי למתקפה זו הוא הקולונל הגרמני קוצ'לר. נתניאל פונה אל ג'ורג' וושינגטון, שהתיידד עם אביו במטרה שיעזור לו להביס את קוצ'לר. בתמורה נתניאל עוזר לו להגן על מושבה מפני פלישה של כוחות אויב. לאחר מכן, נתניאל ווושינגטון פותחים במתקפה חשאית על בסיסו של קוצ'לר. לאחר המתקפה קוצ'לר מחמש את הבסיס, ונתניאל ווושינגטון מגייסים צבא במטרה להשמיד את הבסיס. לאחר קרב זה, נתניאל פותח במתקפה על מבצריו של קוצ'לר ובו בזמן בונה מבצרים משלו תוך שימוש בכספי משפחתו. בסופו של דבר, נתניאל פונה אל וושינגטון ויחד הם מבצעים התקפה על בסיסו הראשי של קוצ'לר תוך מניעת התקפה על המושבה המקומית. לאחר מניעת ההתקפה, נתניאל הורג את קוצ'לר. לאחר כמה שנים, נתניאל וצבאו נלחמים במערכה אחרונה לצד הצרפתים בקרב ביורקטאון. בסופו של דבר נתניאל חוזר לכפר האירוקוי שלו מרושש, לאחר שהשקיע את כל הונו. נתניאל מת ב-1812 וזוכה להערצה מצד נכדו צ'יטון בלאק.
המערכה השנייה צל מתרחשת בסוף המאה ה-19 לאחר שאמיליה (הדמות הראשית של הקמפיין "פלדה") מעבירה לבנה היחיד צ'יטון את הבעלות על העסק המשפחתי. צ'יטון מתיידד עם בוקר מקומי בשם ויליאם "בילי" הולם (William "Billy" Holme) שמדווח לו על התקפות מקומיות שנערכות בידי שבטי הסו. שבטים אלו מפריעים להרחבת המרכזים העסקיים. צ'יטון עוזר להולם להרחיק את אנשי הסו ומונע את הפגיעה בעובדים של החברה. צ'יטון חוזר לאימו אמיליה ברגשות מעורבים על פגיעה באנשי שבט הסו כיוון שאביו היה אחד מהם. אמיליה מרגיעה אותו ואומרת שכמו כל בני האדם, אצל שבט הסו יש רעים וטובים. לאחר כמה זמן הולם הופך להיות שריף, ויחד עם צ'יטון הוא מגן על מכרות הזהב של אנשיו מהספרדים ומשבטי הסו השכנים. לאחר מכן צ'יטון, שעדיין חווה את הרגשות המעורבים בקשר לפגיעה באנשי הסו, מחליט לתקשר עם אחד ממנהיגיהם, סוס משוגע. לפני שצ'יטון מספיק לדבר איתו, הולם ואנשיו מתפרצים ומחריבים את המחנה של סוס משוגע. בהמשך, הולם מבקש מצ'יטון להגן על העובדים שלו בזמן שהם מבצרים את ההגנות של הבסיס. צ'יטון נענה לבקשה, אך לאחר שהוא שומע שהתוכנית של הולם היא לפגוע בשבט הסו, צ'יטון מחליט אחת ולתמיד להפר את הברית שלו עם הולם ולחבור לשבט הסו. ביחד עם השבט צ'יטון הורס את המחנה של הולם והצבא שלו בורח. צ'יטון מתחיל לארגן צבא של אנשי שבט הסו וצובר את אמונם של שבטי הסו המקומיים. ביחד עם שבטים אלו וסוס משוגע צ'יטון הורס את בסיסו של הולם. בסופו של דבר צ'יטון תופס את הולם במערה ומבקש ממנו להיכנע. הולם שולף את האקדח שלו, אך לפני שהוא מספיק לירות צ'יטון יורה בו והולם נופל אל תוך התהום. הגנרל קאסטר שומע על המעשה ומחליט להשמיד את שבט הסו. הוא מבין שצ'יטון בחר את הצד של שבט הסו. בקרב ליטל ביגהורן, צ'יטון מגייס את כל המנהיגים של שבטי הסו לקרב מכריע כנגד צבאו של קסטר. בסוף צבא הסו מנצח והורג את קסטר. לאחר מכן צ'יטון בוחר לחיות עם שבט הסו ולא נראה יותר לעולם.
קמפיין > שינויים במערכת הצל החדשה

בחידוש למשחק נערכו מספר שינויים:
הוספה של "פרנק" וורבונט, דודו של צ'יטון משבט הלקוטה במקום סוס משוגע.
החלפה של הקרבות עם שבט הסו/לקוטה בקרבות עם פורעי חוק (כנופיית "רינו" וכנופיית ה"חור בקיר" ).
אמיליה לא מופיעה בכלל במערכה זו, וצ'יטון הוא המספר של הסיפור.
במשימה החמישית, בה הולם בונה את המבצר, יש דילוג על השלב בו צ'יטון מגן על העובדים ויש מעבר ישיר לחלק בו משחקים את הלקוטה.
סרט הסיום של המערכה הוחלף ומספר על הפגישה של צ'יטון עם דודו.
יש לציין כי המשחקיות של המשימות עצמן לא השתנתה כמעט בכלל.
קמפיין > השושלת האסייתית

הקמפיין של חבילת ההרחבה the asian dynasties. בניגוד לקמפיין ההרחבה הקודם, הקמפיין הזה אינו בעל קשר עלילתי לקמפיינים קודמים.
המערכה הראשונה יפן נפתחת במילותיו האחרונות של הדאימיו מוטוטדה. לאחר מכן הקמפיין עובר להתרכז בגנרל קיצ'ירו מספר שנים לפני כן. קיצ'ירו בתחילה מקבל פקודה מהשוגון שלו טוקוגאווה איאיאסו להפיל את טירתו של אוסקה, כיוון שהשליט שם הוא רק ילד, ובהמשך הקמפיין קיצ'ירו עוזר לאיאיאסו לעלות לשלטון ביפן.
המערכה השנייה סין עוסקת בחקר סין את העולם החדש עוד לפני הגעת האירופאים לשם. שני הגיבורים הראשיים הם הקפטן הווונג והמלח לאו-צ'ן.
המערכה השלישית הודו עוסקת במרד ההודי הגדול בבריטניה ב-1857.
עיר-האם

חידוש בולט במשחק בייחס לז'אנר האסטרטגיה בזמן אמת הוא עיר האם (Homecity) של כל ציוויליזציה. בעיר זו, המנותקת מזירת המשחק באמריקה ובטוחה מהתקפה, ניתן תוך כדי המשחק להמיר נקודות XP שקיבל השחקן על הצלחותיו במשחק לקלפים, המזכים אותו בחיילים, שיפורים כלכליים, משאבים ועוד. לפני תחילת המשחק על השחקן לבחור עד 20 קלפים שבהם יוכל לעשות שימוש במהלך המשחק מתוך מאגר הקלפים הזמין עבור הציוויליזציה שעימה הוא משחק. עיר האם שונה עבור כל ציוויליזציה ונקראת על שם עיר אמיתית (איסטנבול עבור העות'מאנים, פריז עבור הצרפתים וכו').
DCS1000

| --- | --- |
 מפתח:  FBI 
 מחזור חיים:  1997–2005 (כ־8 שנים) 
 
DCS1000 (נקראה בהתחלה Carnivore) הייתה תוכנה בשימוש ה-FBI ושימשה לצורך ניטור דואר אלקטרוני והתקשרויות אחרות. היא המשתמשה ברכיב תוכנה מסוג רחרחן, שעבר התאמה לצורכי ניטור תעבורת רשת של משתמשים.
התוכנה נוצרה תחת השם Carnivore (קרניבור) באוקטובר 1997, בהמשך שונה שמה ל-DCS1000, ובשנת 2005 הוחלפה בתוכנות קנייניות משופרות יותר, כמו NarusInsight.
מקור התוכנה היה בתוכנה ישנה יותר שנקראה Omnivore.
הערות שוליים

↑  "FBI Ditches Carnivore Surveillance System"
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Link-Local Multicast Name Resolution

LLMNR (אנגלית: Link-Local Multicast Name Resolution) הוא פרוטוקול המתרגם שמות מתחם (Domain name) של מחשבים סמוכים ברשת המקומית ללא צורך בשרת Domain Name System.
פרוטוקול זה מובנה במערכות הפעלה חלונות מבית מיקרוסופט בגרסאות הבאות: Windows Vista, Windows Server 2008, Windows 7, Windows 8, Windows 10.
תומך גם בטלפונים חכמים ובמחשבי לוח בעלי מערכות ההפעלה: Windows Phone, Windows 10 Mobile.
מבנה

שאילתות LLMNR נשלחות ומתקבלות בפרוטוקול UDP על גבי פורט 5355, עם זאת ניתן גם להשתמש בפרוטוקול TCP.
שאילתות LLMNR מבוססות TCP אינן נתמכות ב- Windows Vista.
בניגוד לשימוש ב־Domain Name System, בה קיים שרת אליו פונים, ב־LLMNR השאילתה נשלחת לכל מי שנמצא ברשת המקומית, והמחשב הרלוונטי (בעל השם שנמצא בשאילתה) אמור לענות ולהחזיר את הכתובת שלו. התשובה חוזרת למחשב המתשאל בלבד.
השאילתות נשלחות אל כתובות Multicast בטווחים הבאים:
| פרוטוקול | כתובת IP | כתובת MAC |
| --- | --- | --- |
| IPv4 | 224.0.0.252 | 01-00-5E-00-00-FC |
| IPv6 | FF02:0:0:0:0:0:1:3 | 33-33-00-01-00-03 |
בדומה ל-Multicast Domain Name System) mDNS), גם פרוטוקול LLMNR מבוסס על פרוטוקול ה-DNS.
במידה ויש הקצאת שמות כפולה, כלומר יותר ממחשב אחד המגיב לשאילתה של שם מסוים, המחשב יציג הודעה, לא יגיב לבקשות LLMNR בעבור אותו שם וישלח שאילתה חדשה עם השם של עצמו כל 15 דקות כדי לבדוק אם המחשב השני עדיין עונה. אם אין תגובה לשאילתה, המחשב יחזור להגיב כרגיל.
ראו גם

DNS
SIP
IP
IGMP
167

שנת 167 היא השנה ה-67 במאה ה-2. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 167 ניתן לה בדיעבד.
כל התאריכים שלהלן הם לפי הלוח היוליאני.
אירועים

המרקומנים פלשו לדאקיה והרגו את המושל המקומי.
נפטרו

אניקטוס, אפיפיור
ראו גם

ילידי 167‎
נפטרים ב-167‎
I Hate U, I Love U

I Hate U, I Love U (בעברית: אני שונאת אותך, אני אוהבת אותך) הוא סינגל שהוקלט על ידי הראפר האמריקאי נאש, בשיתוף הזמרת האמריקאית אוליביה אובריאן. השיר יצא לאור ב-16 בפברואר 2016, על ידי חברת התקליטים אטלנטיק רקורדס, כסינגל ראשון מתוך המיני-האלבום של נאש, Us.
רקע וכיתבה

השיר נכתב על ידי נאש, אוליביה אובריאן והופק על ידי נאש. איגוד תעשיית ההקלטות האמריקאי העניק לשיר את תואר פלטינה, על מכירות של למעלה מ-4,000,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-948 מיליון השמעות.
וידאו קליפ

הווידאו קליפ הרשמי של השיר הועלה לערוץ היוטיוב של נאש ב-7 במרץ 2016.
נכון לאוקטובר 2022, מונה הצפיות של הקליפ עומד על כ-696 מיליון צפיות.
מיקומי שיא

|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |   ‏‏‏  מצעדים שבועיים (2016)>  |
| --- | --- | --- | --- |
|  אוסטריה | Ö3 אוסטריה טופ 40‏ | 9 |  |
|  אוסטרליה | מצעד הסינגלים האוסטרלי | 1 |  |
|  איטליה | מצעד הסינגלים האיטלקי | 13 |  |
|  אירלנד | מצעד הסינגלים האירי | 14 |  |
|  ארצות הברית | בילבורד הוט 100 | 10 |  |
|  גרמניה | GfK – טופ 100 | 18 |  |
|  דנמרק | היטליסטן | 29 |  |
|  הולנד | מצעד 40 הסינגלים ההולנדיים | 21 |  |
|  הונגריה | Rádiós Top 40 | 39 |  |
|  הממלכה המאוחדת | מצעד הסינגלים הבריטי | 7 |  |
|  ישראל | מדיה פורסט ישראל | 1 |  |
|  לבנון | מצעד 20 העליונים הרשמי של לבנון | 5 |  |
|  נורווגיה | VG-lista | 23 |  |
|  ניו זילנד | המצעד הניו זילנדי הרשמי | 9 |  |
|  סלובקיה | ČNS IFPI | 26 |  |
|  פורטוגל | מצעד הסינגלים הפורטוגזי | 8 |  |
|  פינלנד | המצעדים הפיניים הרשמיים | 2 |  |
|  צ'כיה | ČNS IFPI | 9 |  |
|  צרפת | SNEP | 18 |  |
|  קנדה | קנדה הוט 100 | 22 |  |
|  שוודיה | סוורייטופליסטן | 15 |  |
|  שווייץ | המצעד השווייצרי | 15 |  |
גרסתה של אוליביה אובריאן

Hate U Love U (בעברית: שונאת אותך, אוהבת אותך) הוא סינגל שהוקלט על ידי הזמרת האמריקאית אוליביה אובריאן. השיר יצא לאור ב-9 בדצמבר 2016, על ידי חברת התקליטים איילנד רקורדס, כסינגל שלא מתוך אלבום.
גרסתה של אוליביה אובריאן > רקע וכיתבה

השיר נכתב על ידי אוליביה אובריאן והופק על ידי נאש. איגוד תעשיית ההקלטות האמריקאי העניק לשיר את תואר זהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-201 מיליון השמעות.
גרסתה של אוליביה אובריאן > וידאו קליפ

טרם יצא הווידאו קליפ של השיר, העלתה אובריאן לערוץ היוטיוב שלה את האודיו המלא של השיר, ב-9 בדצמבר 2016.
נכון ליוני 2020, מונה הצפיות של הקליפ עומד על כ-6.2 מיליון צפיות.
גרסתה של אוליביה אובריאן > מיקומי שיא

|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |   ‏‏‏  מצעדים שבועיים (2017)>  |
| --- | --- | --- | --- |
|  ארצות הברית | בילבורד הוט 100 | 99 |  |
|  קנדה | קנדה הוט 100 | 31 |  |
גרסתה של אוליביה אובריאן > נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | זהב | 500,000 |
הערות שוליים

1 2 3  I Hate U, I Love U (באנגלית), נבדק ב-2020-06-12
↑  Gold & Platinum, RIAA (באנגלית)
↑  Us, 2018-08-10, נבדק ב-2020-06-12
1 2  gnash - i hate u, i love u ft. olivia o'brien (music video)
1 2  Hate U Love U (באנגלית), נבדק ב-2020-06-12
↑  Gold & Platinum, RIAA (באנגלית)
↑  Hate U Love U, 2018-08-10, נבדק ב-2020-06-12
1 2  Olivia O'Brien - hate u love u (Audio)
| אוליביה אובריאן |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Was It Even Real? |  |
| מיני-אלבומים | It's Not That Deep • Josslyn • Hope That It Was Worth It • Maybe We Would Be In Love Right Now |  |
| מיקסטייפ | It Was A Sad Fucking Summer • The Results Of My Poor Judgement • A Means to An End |  |
| סינגלים | "Hate U Love U" • "Empty" • "RIP" • "I Don't Exist" • "Care Less More" • "Love Myself" • "Just a Boy" • "Fade Out" • "Josslyn" "Now" • "Better Than Feeling Lonely" • "Sociopath" • "No More Friends" • "Bitches These Days" • "Caught Up" • "Bitch Back" |  |
| סינגלים שיווקים | "Trust Issues" • "Root Beer Float" • "Find What You're Looking For" • "Tequilawine" • "No Love" • "UDK" • "Just Friends" |  |
| התארחות בסינגלים | "I Hate U, I Love U" • "Ringtone" • "Might Die Young" • "Blueberry Eyes" |  |
| --- | --- |
בקרת זהויות :  MusicBrainz release group: 86083316-3417-4b96-b347-c61311e70c5f
Leftovers

Leftovers (בעברית: שאריות) הוא סינגל שהוקלט על ידי הזמר-יוצר הישראלי דניס לויד. השיר יצא לאור ב-15 בינואר 2017 בהפקה עצמאית.
רקע וכתיבה

השיר נכתב, הולחן והופק על ידי דניס לויד. השיר הוא בלדה בסגנון הרית'ם אנד בלוז. לויד סיפר למגזין הבילבורד כי השיר הוא "השיר הכי חזק שלו".
נכון ליוני 2020, הצליח השיר לצבור ברשת הזרמת המדיה ספוטיפיי למעלה מ-41 מיליון השמעות, מה שהופך אותו לאחד מהשירים הישראלים המושמעים ביותר בספוטיפיי, לצד עשרות שירים נוספים של לויד.